4. pielikums
Konkursa “Mikrokvalifikāciju izmēģinājumprojekts valsts lietišķo zinātņu augstskolās, valsts lietišķo zinātņu universitātēs, mākslu un kultūras universitātēs un valsts un valsts augstskolu dibinātās koledžās” nolikumam (apstiprināts ar Vidzemes Augstskolas rektora rīkojumu Nr.44-pr-e-MikKv/2025, 15.04.2025.)
Līgums 
par Mikrokvalifikāciju izmēģinājumprojekta izglītības programmas izstrādi un īstenošanu 
Nr.7-7/___-e
	[bookmark: _Hlk157447783]
Datums skatāms laika zīmogā
	


[bookmark: _Hlk84258229]
VIDZEMES AUGSTSKOLA (turpmāk – ViA), reģ.Nr.LV90001342592, juridiskā adrese: Tērbatas iela 10, Valmiera, LV-4202, kuru uz Vidzemes Augstskolas Satversmes sapulces 2022.gada 12.oktobra lēmuma Nr.4/3.4 pamata pārstāv rektore Agnese Dāvidsone, no vienas puses, un
[bookmark: _Hlk193812987]______________ (turpmāk – Izmēģinājumprojekta dalībnieks), tās _______________ personā, kura rīkojas saskaņā ar ___________________________, no otras puses,
katrs atsevišķi un abi kopā turpmāk tekstā saukti arī Puse/Puses, 
pamatojoties uz konkursa “Mikrokvalifikāciju izmēģinājumprojekts valsts lietišķo zinātņu augstskolās, valsts lietišķo zinātņu universitātēs, mākslu un kultūras universitātēs un valsts un valsts augstskolu dibinātās koledžās” nolikumu, vienojas par sadarbību mikrokvalifikāciju izmēģinājumprojekta valsts lietišķo zinātņu augstskolās, valsts lietišķo zinātņu universitātēs, mākslu un kultūras universitātēs un valsts un valsts augstskolu dibinātās koledžās (turpmāk – Projekts) īstenošanā un noslēdz šādu sadarbības līgumu (turpmāk – Līgums):
1. Līguma priekšmets 
1.1. Līguma mērķis ir nodrošināt sadarbību starp ViA un Izmēģinājumprojekta dalībnieku Projekta īstenošanā - Mikrokvalifikāciju izmēģinājumprojekta izglītības programmas (turpmāk – MIIP) izstrādē un īstenošanā saskaņā ar konkursa “Mikrokvalifikāciju izmēģinājumprojekts valsts lietišķo zinātņu augstskolās, valsts lietišķo zinātņu universitātēs, mākslu un kultūras universitātēs un valsts un valsts augstskolu dibinātās koledžās” nolikumu.
1.2. Līgums nosaka Pušu pienākumus un tiesības Projekta īstenošanā, finansēšanas kārtību u.c. jautājumus Projekta īstenošanai.
1.3. Līguma izpildes termiņš ir no Līguma spēkā stāšanās brīža līdz pilnīgai Pušu saistību izpildei.
2. Pušu pienākumi, tiesības un atbildība
2.1. ViA ir pienākums:
2.1.1. īstenot Projektu, nodrošinot efektīvu Projekta vadību;
2.1.2. sniegt Izmēģinājumprojekta dalībniekam informatīvo, konsultatīvo un metodisko atbalstu Projekta īstenošanā un rezultātu sasniegšanā;
2.1.3. koordinēt Izmēģinājumprojekta dalībnieka dalību Projektā, konsultējot un uzraugot tā īstenošanu;
2.1.4. piešķirt finansiālu atbalstu Izmēģinājumprojekta dalībniekam Projekta īstenošanā un rezultātu sasniegšanā saskaņā ar Izmēģinājumprojekta dalībnieka iesniegto pieteikumu;
2.1.5. nodrošināt Izmēģinājumprojekta dalībnieku pieteikumu reģistrāciju platformā STARS;
2.1.6. izstrādāt un ievietot platformā STARS MIIP novērtējuma anketu.
2.2. ViA ir tiesības:
2.2.1. pieprasīt un saņemt no Izmēģinājumprojekta dalībnieka informāciju par Projekta īstenošanas gaitu un rezultātu sasniegšanu;
2.2.2. noteikt pieprasāmās un Izmēģinājumprojekta dalībnieka iesniedzamās informācijas detalizētā izklāsta veidu, iesniegšanas formātu un termiņu; 
2.2.3. neveikt samaksu par Projekta īstenošanu, ja Projekta laikā vai pēc tā īstenošanas beigām ir konstatēti Projekta īstenošanas noteikumu pārkāpumi;
2.2.4. konstatējot Izmēģinājumprojekta dalībnieka darbībā būtisku Projekta īstenošanas pārkāpumu, fiksēt to lēmuma veidā. Būtiska pārkāpuma konstatēšana ir pamats ViA vienpusēji izbeigt Līgumu;
2.2.5. veikt Izmēģinājumprojekta dalībnieka īstenoto izglītības programmu īstenošanas kvalitātes uzraudzības pasākumus (t.sk. vizītes Projekta darbības īstenošanas vietās un attālināti, kā arī - pieslēdzoties nodarbībām tiešsaistē), lai pārliecinātos par MIIP faktisko norisi. Par Izmēģinājum projektā dalībnieka uzraudzības vizītes rezultātiem ViA informē Izmēģinājumprojekta dalībnieku un nepieciešamības gadījumā norāda novēršamos trūkumus. Šādi norādījumi Izmēģinājumprojekta dalībniekam ir saistoši un izpildāmi ViA norādītajā laika periodā.
2.3. Izmēģinājumprojekta dalībniekam ir pienākums:
2.3.1. patstāvīgi veikt Līgumā noteiktās saistības, pienākumus un uzdevumus.
2.3.2. nodrošināt pietiekamu administratīvo, personāla un finanšu kapacitāti MIIP izstrādes un izmēģināšanas nodrošināšanai;
2.3.3. iesaistīt nozares pārstāvjus, lai nodrošinātu MIIP atbilstību darba tirgus prasībām;
2.3.4. izstrādāt un īstenot tikai Projekta pieteikumā norādītās MIIP;
2.3.5. nodrošināt izglītojamā iepriekš iegūtās izglītības atbilstības pārbaudi atbilstoši MIIP nosacījumiem un iesniegt ViA pārskatu, kurā norādīts izglītojamā vārds, uzvārds, personas kods, iepriekš iegūtās izglītības nosaukums, līmenis un/vai kvalifikācija, izglītības iestāde, kurā iegūta iepriekšējā izglītība;
2.3.6. slēgt ar uzņemto izglītojamo līgumu par MIIP apgūšanu, pirms līgumu slēgšanas iesniedzot ViA līguma paraugu;
2.3.7. veikt MIIP reģistrāciju Akadēmiskās informācijas centra noteiktajā kārtībā;
2.3.8. par sekmīgi pabeigtu MIIP izsniegt izglītojamajam apliecību saskaņā ar Ministru kabineta noteikumiem Nr.52 “Valsts atzītu profesionālo izglītību un profesionālo kvalifikāciju apliecinošu dokumentu, moduļa apliecību un profesionālās izglītības programmas daļas apguvi apliecinošu dokumentu noteikumi” (07.02.2023.) un iesniegt ViA pārskatu, kurā norādīts izglītojamā vārds, uzvārds, personas kods, MIIP nosaukums, apjoms ECTS un PKL līmenis, izsniegtās apliecības numurs un datums;
2.3.9. izstrādāt, īstenot un iesniegt ViA 2.3.8.punktā minēto pārskatu ne vēlāk kā līdz 2026.gada 11.decembrim; 
2.3.10. nodrošināt materiāltehnisko bāzi, nepieciešamās programmatūras licences (ja attiecināms) attiecīgās MIIP īstenošanai, kā arī individuālos darba rīkus atbilstoši pieteikumā ietvertajam izglītības programmas aprakstam;
2.3.11. ViA un katram izglītojamajam sniegt visu nepieciešamo ar mācību procesu saistīto informāciju un nodrošināt piekļuves tiesības, paroles u.c. nepieciešamo informāciju attālināto mācību nodrošināšanai (ja attiecināms); 
2.3.12. nodrošināt mācību maksas līdzmaksājumu vismaz 10 procentu apmērā no Līguma summas; 
2.3.13. nepieļaut dubultfinansēšanas risku par vienu un to pašu darbību, t.sk. nodrošinot, ka viens un tas pats izglītojamais neapgūst vienu un to pašu MIIP vairākas reizes, saņemot publisko finansējumu;
2.3.14. Projekta īstenošanā nepieļaut interešu konfliktu; par iespējamām interešu konflikta situācijām nekavējoties informēt ViA;
2.3.15. izvietojot publiskajā telpā reklāmu par Projektā īstenotajām MIIP,  nodrošināt atsauci uz Projektu un tā finansēšanu no valsts budžeta līdzekļiem;
2.3.16. pildīt ar Projekta īstenošanu saistītus ViA norādījumus, t.sk. nodrošināt izglītojamo apmeklējuma uzskaiti un šo dokumentu iesniegšanu ViA;
2.3.17. kārtot un uzglabāt pārskatāmu grāmatvedības informāciju un nodrošināt tās iesniegšanu ViA pieprasītajā termiņā;
2.3.18. līdz ViA noteiktam termiņam nodrošināt ViA piekļuvi ar Projekta īstenošanu saistītajai dokumentācijai un sniegt citu pieprasīto informāciju; 
2.3.19. nekavējoties paziņot ViA, ja no Līguma izrietošo saistību kvalitatīva un savlaicīga izpilde nav iespējama vai rodas citi šķēršļi, kas kavē šo saistību izpildi atbilstoši Līguma noteikumiem, kā arī darīt visu nepieciešamo, lai šos šķēršļus novērstu. 
2.4. Izmēģinājumprojekta dalībniekam ir tiesības:
2.4.1. pieprasīt un saņemt no ViA informatīvo, konsultatīvo un metodisko atbalstu Projekta īstenošanā un rezultātu sasniegšanā;
2.4.2. saņemt finansiālu atbalstu no ViA Projekta īstenošanā un rezultātu sasniegšanā atbilstoši saskaņā ar Izmēģinājumprojekta dalībnieka iesniegto pieteikumu;
2.5. Pildot Līgumā noteiktos pienākumus un saistības, Puses apņemas ievērot spēkā esošos normatīvos aktus.
2.6. Puses patstāvīgi atbild par sniegto ziņu, informācijas un dokumentācijas kvalitāti.
2.7. Puses apņemas kvalitatīvi izpildīt Līguma saistības, ievērojot pienācīgu rūpību un uzmanību.
2.8. Puses patstāvīgi atbild par visiem zaudējumiem, kas to neatbilstošas rīcības (darbības vai bezdarbības) rezultātā Projekta ietvaros radušies ViA vai Izmēģinājumprojekta dalībniekam. ViA nav atbildīga par zaudējumiem, kas radušies Izmēģinājumprojekta dalībniekam Līgumā noteikto pienākumu izpildes gaitā.
2.9. Puses tiek atbrīvotas no atbildības par daļēju vai pilnīgu Līguma neizpildi, ja pēc Līguma noslēgšanas radušies nepārvaramas varas un/vai ārkārtēji apstākļi, kuru Puses nevarēja paredzēt un novērst. Pie tādiem ārkārtējiem apstākļiem pieskaitāmi ugunsgrēki, kara darbība, valsts varas un pārvaldes institūciju izdoti normatīvi akti un stihiskas nelaimes, kas nav pakļauti saprātīgai kontrolei un padara neiespējamu Līgumu izpildi. Pusei, kas atsaucas uz nepārvaramas varas apstākļiem, tie jāpierāda par šādu apstākļu esamību un jāinformē otra Puse trīs dienu laikā no šo apstākļu iestāšanās brīža.
3. Finanšu līdzekļi un to piešķiršanas kārtība
3.1. Līguma summa  Izmēģinājumprojekta dalībniekam atbilstoši apstiprinātajam pieteikumam ir ___ EUR (summa vārdiem), t.sk. valsts atbalsta finansējums _____ EUR, dalībnieka līdzfinansējums ____ EUR.
3.2. Avansa maksājumu ___ % apmērā no valsts atbalsta summas ViA Izmēģinājumprojekta dalībniekam pārskaita 10 darba dienu laikā pēc pieprasījuma vēstules saņemšanas, pārskaitot uz Izmēģinājumprojekta dalībnieka Līgumā norādīto bankas kontu.
3.3. Atlikušo maksājumu _____ % apmērā no valsts atbalsta summas ViA Izmēģinājumprojekta dalībniekam pārskaita 10 darba dienu laikā pēc Līguma 2.3.8.punktā norādītā pārskata saņemšanas.
3.4. Ja saņemtā avansa summa pārsniedz finansējumu, kas pienākas par MIIP absolventu skaitu, Izmēģinājumprojekta dalībniekam ir pienākums atmaksāt starpību viena mēneša laikā no ViA rakstveida pieprasījuma nosūtīšanas.
3.5. Neattiecināmās izmaksas Izmēģinājumprojekta dalībnieks sedz no saviem finanšu līdzekļiem. 
4. Grāmatvedības un dokumentu glabāšanas noteikumi
4.1. Izmēģinājumprojekta dalībnieks ar Līguma spēkā stāšanās dienu Projektam nodrošina atsevišķu grāmatvedības uzskaiti un finanšu plānošanu atbilstoši spēka esošajiem normatīvajiem aktiem.
4.2. Izmēģinājumprojekta dalībnieks nodrošina nošķirtu Projekta lietvedību no Izmēģinājumprojekta dalībnieka kopējās lietvedības, veidojot atsevišķas uz Projekta darbību attiecināmas lietas Izmēģinājumprojekta dalībnieka lietu nomenklatūrā.
4.3. Izmēģinājumprojekta dalībnieks nodrošina visas ar Projekta īstenošanu saistītās dokumentācijas uzglabāšanu piecus gadus pēc Projekta beigām. 
5. Konfidencialitāte
5.1. Ikviena no Pusēm apņemas neizpaust no otras Puses vai citām Projektā iesaistītajām personām Projekta īstenošanas gaitā saņemtu ierobežotas pieejamības satura informāciju, kas Pusēm kļuvusi zināma Projekta īstenošanas gaitā. 
5.2. Informācija nav uzskatāma par ierobežotas pieejamības informāciju, ja tā ir klasificējama kā vispārpieejama informācija saskaņā ar spēkā esošajiem normatīvajiem aktiem.
6. Līguma grozīšana un izbeigšana
6.1. Pusēm ir tiesības grozīt vai izbeigt Līgumu, pamatojoties uz savstarpēju rakstveida vienošanos, kas ir Līguma neatņemama sastāvdaļa.
6.2. ViA ir tiesības vienpusēji izbeigt Līgumu šādos gadījumos:  
6.2.1. Izmēģinājumprojekta dalībnieks nepilda Līguma nosacījumus vai Līgumā paredzētos pienākumus;
6.2.2. Izmēģinājumprojekta dalībnieks ir būtiski pārkāpis Līguma un/vai Projekta īstenošanas nosacījumus. Par būtisku Līguma un/vai Projekta īstenošanas nosacījumu pārkāpumu uzskatāma:  
6.2.2.1. MIIP īstenošanu regulējošo normatīvo aktu un Līgumā noteikto prasību pārkāpšana, kas apdraud mācību procesa norisi,
6.2.2.2. apzināti nepatiesas informācijas sniegšana, piesakoties dalībai Projektā, noslēdzot Līgumu vai tā darbības laikā.
6.3. Izmēģinājumprojekta dalībniekam ir tiesības vienpusēji izbeigt Līgumu gadījumā, ja ViA nepilda Līguma nosacījumus vai Līgumā paredzētos pienākumus.
6.4. Līguma kontaktpersonas vai rekvizītu maiņas gadījumā Līguma attiecīgā Puse informē otru Pusi bez grozījumu veikšanas Līgumā, atsūtot vēstuli ar jaunajiem rekvizītiem vai nomainītās kontaktpersonas datiem piecu darba dienu laikā no attiecīgo izmaiņu rašanās dienas. Paziņojums par rekvizītu maiņu tiek pievienots Līgumam kā tā neatņemama sastāvdaļa. Atsevišķa vienošanās pie Līguma netiek slēgta.
6.5. Līgums ir saistošs Pušu tiesību un saistību pārņēmējam. 
7. Strīdu izskatīšanas kārtība
Puses vienojas, ka visi strīdi un domstarpības, kas saistīti ar Līguma izpildi, risināmi pārrunu ceļā, Pusēm vienojoties. Ja pārrunu rezultātā vienošanos neizdodas panākt, šādi strīdi un domstarpības tiek izskatīti Latvijas Republikas normatīvajos aktos noteiktajā kārtībā.
8. Personas datu apstrāde
8.1. Puses apzinās, ka Līguma izpildē saņemot personas datus no otras Puses, tā ar personas datu saņemšanas brīdi kļūst par saņemto personas datu pārzini.
8.2. Puses apliecina, ka Līguma izpildē tiks nodrošināta godprātīga un likumīga Personas datu apstrāde un tie tiks apstrādāti tikai Līguma izpildei nepieciešamajā apjomā.
8.3. Pusēm ir tiesības izmantot no otras Puses saņemtos Personas datus tikai Līgumā noteikto mērķu sasniegšanai un tikai uz laika periodu, kas nepieciešams, lai nodrošinātu Līgumā noteikto saistību izpildi un mērķu sasniegšanu. 
8.4. Puses apņemas aizsargāt Projekta īstenošanas laikā iegūtos personas datus pret neatļautu datu apstrādi, bet jo īpaši pret neatļautu izpaušanu, nosūtīšanu vai iznīcināšanu.
8.5. Puses nekavējoties, bet ne vēlāk kā 24 stundu laikā pēc atklāšanas informē otru Pusi par notikušu personas datu aizsardzības pārkāpumu attiecībā uz otras Puses nodotajiem personas datiem; Puses apņemas sadarboties ar uzraudzības iestādi saistībā ar personas datu incidentu izmeklēšanu un novēršanu.
8.6. Puses apliecina, ka kontaktpersonu datus, ko tās iesniedz viena otrai, ir ieguvušas likumīgi un tām ir tiesības šos personas datus izpaust minētajā nolūkā, kā arī apstiprina, ka šīs personas ir informētas par Pušu veikto personas datu apstrādi un datu nodošanu otrai Pusei. 
9. Citi noteikumi
9.1. Visus organizatoriskos jautājumus un informācijas apmaiņu par Projekta īstenošanu veic Pušu noteiktas kontaktpersonas:
9.1.1. kontaktpersona no ViA puses:  ViA mūžizglītības projektu vadītāja Linda Krūmiņa (28374150; linda.krumina@va.lv); 
9.1.2. kontaktpersona no Izmēģinājumprojekta dalībnieka puses: 
9.2. Līgums sagatavots latviešu valodā un parakstīts ar elektronisko parakstu, kas satur laika zīmogu uz 4 (četrām) lapām. 
10. Pušu rekvizīti un paraksti
	VIDZEMES AUGSTSKOLA 
Banka:
Konts:
Rektore A.Dāvidsone

